Aramón Formigal

Aramón Formigal ye una estación d'esquí aragonesa d'o grupo Aramón situata en O Fornigal, termin municipal de Sallent de Galligo, en a val de Tena, comarca de l'Alto Galligo y provincia de Uesca (Pireneu Aragonés).

Con 137 kilometros de superficie esquiable ye a estación d'esquí mas gran d'o Pireneu y tamién a mas gran d'Espanya.

 Zonas 
A estación ye dividida en 4 grans zonas, subdivididas a la vegada en atras mas chicotas:

 Zona Tres Hombres (Crestas) ye a zona mas oriental d'a estación y tamién a mas antiga. O pico Tres Hombres, a tuca mas alta d'a estación, da lo suyo nombre a la zona a on se i troba. S'incluye en ista zona d'a estación a zona Sextas a on d'antis mas yera o "uego" u telegabina Sextas que puyaba dende la urbanización dica la zona Cantal. A zona Tres Hombres ye tradicionalment una zona d'esquiadors expertos con muitas pistas negras y royas como la mitica Tres Hombres, con un descenso de 800 m dende una cota de 2.300.
 Zonas Sarrios unida a l'anterior a traviés d'a zona Cantal, ye la segunda zona mas antiga. Bi ha tot tipo de servicios como restaurant y cafetería y a Escuela Espanyola d'Esquí. En a parti mas alta d'ista zona se situa la dita zona Izas con una chicota cafetería. Ye una zona ta esquiadors meyos y prencipiants.
 Zona Anayet, esbarraína de l'anterior por o pico Royo, se i accede a traviés d'o Collado. Ye una d'as zonas mas modernas y tien toz os servicios como restaurant, cafetería y escuela d'esquí.
 Zona Portalet, yel a mas moderna d'as zonas de Formigal. S'estendilla dica o Portalet, cuasi en a muga con Francia, y por a val d'Espelunciecha, en a mas polemica d'as ampliacions d'a estación. S'ubrió lo 6 de chinero de 2005.

 Servicios 
Ofreixe os servicios habituals d'una estación d'esquí remontaderas, enfermería, escuela d'esquí, logadura de material, restaurants, etcetra. Tamién ye ubierta en estiu con una gran cantidat de posibilidaz en a val de Tena como baixada de barrancos, espeleolochía, puenting, rafting, mountain bike u pesca.

Antimás tien 3 pistas especials: Snow Park, Bidio Slalom y Tubers.

 Vinclos externos 
 Pachina d'a estación d'esquí.
 Listau d'estacions de Infoaventura.
 Listau d'estacions de Todonieve.

Categoría:Estacions d'esquí d'Aragón